ΓΡΑΠΤΗ ΕΡΩΤΗΣΗ E-2547/01

υποβολή: Olle Schmidt (ELDR) προς την Επιτροπή

(19 Σεπτεμβρίου 2001)

Θέμα: Οδηγία σχετικά με την προσωρινή εργασία

Είναι λυπηρό που οι κοινωνικοί εταίροι (Ένωση Εργοδοτών της ΕΚ και ΕΣΣ) δεν κατάφεραν να φθάσουν σε συμφωνία το Μάιο γύρω από την προσωρινή εργασία.

Ταυτόχρονα πρέπει να σημειωθεί ότι οι ιδιωτικοί οργανισμοί απασχόλησης διαδραματίζουν ζωτικό ρόλο στην κοινωνική οικονομία της Ευρωπης. Οι οργανισμοί ιδιωτικής απασχόλησης μπορούν να συμβάλουν αποφασιστικά στην επίτευξη των στόχων της Λισαβώνας για αύξηση του ποσοστού απασχόλησης εντός δέκα ετών. Προϋπόθεση όμως γι' αυτό είναι να αποσύρουν οι κυβερνήσεις της ΕΕ ξεπερασμένους περιορισμούς οι οποίοι συχνά έχουν ως μόνο αποτέλεσμα να μην επιτρέπουν σε όσους ζητούν εργασία να βρουν μία καλή δουλειά.

Με δεδομένο τον εν εξελίξει σχεδιασμό από την Επιτροπή μιας οδηγίας για την προσωρινή εργασία, έχει μεγάλη σημασία να ζητήσει η Επιτροπή τη γνώμη της επιτροπής κλαδικού διαλόγου, η οποία έχει ήδη συσταθεί από τη CIETT (συνομοσπονδία επιχειρήσεων προσωρινής απασχόλησης) και την UNI Europa (ομοσπονδία συνδικάτων) πριν καταλήξουν σε ένα σχέδιο οδηγίας. Θα ήταν λυπηρό αν η Επιτροπή προχωρούσε στο σχεδιασμό οδηγίας χωρίς να λάβει δεόντωςπόψη της αυτό το λογικό αίτημα.

Μπορεί να εγγυηθεί η Επιτροπή ότι θα γίνουν τέτοιες διαβουλεύσεις στο εγγύς μέλλον·

Απάντηση της κ. Διαμαντοπούλου εξ ονόματος της Επιτροπής

(26 Οκτωβρίου 2001)

Οι διαπραγματεύσεις για την προσωρινή εργασία μέσω πρακτορείου εύρεσης εργασίας αποτέλεσαν την απάντηση των κοινωνικών εταίρων σε μία διαδικασία διαβουλεύσεων που ξεκίνησε η Επιτροπή το 1996, με την οποία ζητούσαν τη λήψη ενός ευρωπαϊκού νομοθετικού μέτρου για τις συνθήκες εργασίας που διέπουν την μερική απασχόληση, την απασχόληση ορισμένου χρόνου και την προσωρινή εργασία μέσω πρακτορείου εύρεσης εργασίας. Ο στόχος των διαβουλεύσεων αυτών ήταν ναποστηρίξει τις συλλογικές διαπραγματεύσεις σε κοινοτικό επίπεδο σχετικά με τους τρόπους και τα μέσα για τη βελτίωση της ευελιξίας στο χρόνο εργασίας, ενώ παράλληλα δημιουργεί συνθήκες ασφάλειας για τους εργαζομένους.

Οι κοινωνικοί εταίροι αποφάσισαν να ασχοληθούν με κάθε ένα από αυτά τα θέματα ξεχωριστά. Ύστερα από αυτή την απόφαση, μπόρεσαν μεταξύ του 1997 και του 1998 να ολοκληρώσουν επιτυχώς δύο διαπραγματεύσεις: σχετικά με την απασχόληση ορισμένου χρόνου και τη μερική απασχόληση.

Όσον αφορά το ζήτημα της προσωρινής εργασίας, οι κοινωνικοί εταίροι από όλους τους εργασιακούς κλάδους της Κοινότητας ξεκίνησαν τη διαδικασία των διαπραγματεύσεων τον Μάιο του 2000. Στις 21 Μαΐου 2001, οι ευρωπαίοι κοινωνικοί εταίροι παραδέχθηκαν ότι δεν ήταν σε θέση να καταλήξουν σε συμφωνία σχετικά με την προσωρινή εργασία μέσω πρακτορείου.

Αυτή είναι η πρώτη φορά στον διακλαδικό κοινωνικό διάλογο που οι κοινωνικοί εταίροι δεν καταλήγουν σε συμφωνία ύστερα από διαπραγματεύσεις βάσει του άρθρου 138 (πρώην άρθρο 118α) της συνθήκης ΕΚ. Σε αυτό προβλέπεται ότι στην περίπτωση αυτή, η Επιτροπή ανακτά το δικαίωμα πρωτοβουλίας, δηλαδή τηνποβολή πρότασης οδηγίας στο πλαίσιο της διαδικασίας συναπόφασης με το Κοινοβούλιο.

Το σχέδιο πρότασης της Επιτροπής θα στηρίζεται στα επιτεύγματα των κοινωνικών εταίρων στη διάρκεια της διαδικασίας διαπραγματεύσεων, όπου συμμετείχαν η CIETT(1) και η UNI(2)-εθροπα. Η Επιτροπή θαποδεχθεί με ευχαρίστηση όλες τις συνεισφορές που μπορούν να βοηθήσουν στην κατανόηση των απόψεων και των προσδοκιών όλων των ενδιαφερόμενων παραγόντων στη βιομηχανία. Ειδικότερα, οι κοινωνικοί εταίροι του τομέα της προσωρινής εργασίας μέσω πρακτορείου (CIETT and UNI Europa) προέβησαν σε συζητήσεις — στο πλαίσιο επιτροπής τομεακού κοινωνικού διαλόγου — για μία κοινή δήλωση σχετικά με τους στόχους μιας ενδεχόμενης ευρωπαϊκής οδηγίας για την εργασία μέσω πρακτορείου εύρεσης εργασίας και το τελικό κείμενό τους εγκρίθηκε στις 8 Οκτωβρίου 2001. Η Επιτροπή θα λάβει οπωσδήποτεπόψη το αποτέλεσμα αυτών των εργασιών κατά τη σύνταξη της μελλοντικής πρότασής της.

Κατά συνέπεια, η Επιτροπή δεν θα ξεκινήσει μια νέα επίσημη διαδικασία διαβουλεύσεων των κοινωνικών εταίρων.

(1) International Confederation of Temporary Work Businesses.

(2) Union Network International.